વિશેષમાં આજે પહેલા તબક્કાની ચૂંટણી દરમિયાન ટેકનિકલ ખામી અને કર્મચારીઓએ કરેલી ભૂલોના કારણે ચાર વિધાનસભા બેઠક પરના છ મતદાનમથક પર પણ ફેરમતદાન કરાવવામાં આવી રહ્યું છે. જેમાં જામનગર જિલ્લાના ૮૦-જામજોધપુર વિધાનસભા મતવિસ્તરના ઘુનડા તથા મનપર, ગીર સોમનાથ જિલ્લાના ૯૩-ઊના વિધાનસભા મતવિસ્તરના બંધરડા તથા ગાંગડા-૩, તાપી જિલ્લાના ૧૭૨-નિઝર વિધાનસભા મતવિસ્તારના ચોરવડ-૨,વલસાડ જિલ્લાના ૧૮૨-ઉમરગામ વિધાનસભા મતવિસ્તારના ચાણોદના ચાણોદ કોલોની – એમ ૪ જિલ્લાના ૬ મતદાન મથકોએ ૧૪એ પુન:મતદાનના આદેશો અપાયાં છે.